Larga ronis
Larga ronis (Phoca largha) ir viena no roņu dzimtas (Phocidae) sugām, kas pieder plankumaino roņu ģintij (Phoca). Tā tuvākais radinieks ir plankumainais ronis (Phoca vitulina). Sastopams Klusā okeāna ziemeļos, kā arī pieguļošajā Ziemeļu ledus okeāna daļā pie Ziemeļamerikas un Āzijas krastiem. Lai arī larga ronis netiek reģistrēts kā apdraudēta suga, līdz ar globālo sasilšanu samazinoties ledus platībām, tā izdzīvošana kļūst arvien apgrūtinātāka.